
 "అవున్సార్! వప్పుకున్నాం అందరం. "వెళ్ళండి! వెరయిటీ స్క్రిప్ట్ లు రాయించుకు రండి! ప్రభుత్వం టీవీని ట్వంటీఫస్ట్ సెంచురీలోకి తీసుకెళ్తోంటే మీ స్క్రిప్ట్ పంతొమ్మిదో శతాబ్దంలో ఉంటే ఎట్లా! మనది డెమొక్రసీ అనేది గుర్తుంచుకోమని ఆ రచయితలకుచెప్పండి! ఎలాంటి అక్రమాల నయినా, ఎవరే అన్యాయాలు చేసినా మీ స్క్రిప్ట్ ల ద్వారా యధేచ్చగా విమర్శించవచ్చు! మనదేశంలో ఉన్నంత స్వేచ్చ ప్రపంచంలో ఇంకెక్కడా లేదని నిన్నేగా టీవీలో చెప్పాం? అదికూడా వినలేదా మీరు?" "లేదండీ-" "యూస్ లెస్ ఫెలోస్! మా స్క్రిప్ట్ లో ఒకే ఒక్క విషయం కనిపించకుండా చూసుకోండయ్యా చాలు!" "ఏమిటిసార్ అది?" రహస్యంగా అడిగాడు రంగారెడ్డి. "అదేనయ్యా! నిజాలు, సహజత్వం ఈ రెండూ టీవీ ఛాయలక్కూడా రాకూడదు-" "అంతేకదా- అయితే సరే" అందరం ఉత్సాహంగా కాలనీకి తిరిగి వచ్చాము. ఆ రాత్రంతా చంద్రకాంత్ ని ఊదరగొట్టి, రకరకాల అయిడియాలు మేమే ఇచ్చి తెల్లారే సరికల్లా ఇంకో స్క్రిప్ట్ తయారుచేయించాము. సబ్మిట్ చేసిన పదిహేను రోజులకే యధాప్రకారం ఉత్తరం వచ్చింది. అయితే ఈసారి మా స్క్రిప్టు ఓ.కే. అయిపోయింది గానీ దానిలో కొన్ని మార్పులు చేయాల్సి ఉందని సూచించారు. దాంతో మాకు ఎక్కడలేని ఆనందం కలిగింది. అందరం కలసి శెలవుపెట్టి టీవీ స్టేషన్ చేరుకున్నాం. మమ్మల్ని చూడగానే (ఆ అధికారి) మొఖంలో కోపం ముంచుకొచ్చేసింది. "ఇదిగో! మీకేమయినా తెలివుందటయ్యా?" "శుభ్రంగా ఉందండీ! ఎందుకంటే మేము మీ పోగ్రాంళు చూడం కదండీ!" తడబడుతూ అన్నాడు రెడ్డి. "ఆహా- అబ్బ- అబ్బ- ఏం దెబ్బ కొట్టావ్ గురూ-" పగలబడి నవ్వుతూ అన్నాడు యాదగిరి. నేనూ శాయిరామ్ కలసి వాళ్ళిద్దరినీ కోప్పడి మళ్ళా ఆ అధికారి దగ్గరకొచ్చాము. స్క్రిప్ట్ లో ఓ పేజి తీసి మా వేపు గిర్రున తిరిగాడతను. "ఇదిగో! ఏమిటయ్యా ఇది? ఎవడింట్లోనో దొంగలు పడి సామాన్లెత్తుకుపోతే దానికి బాధ్యత పోలీసులదా? చేతకాని డిపార్టుమెంట్, లంచగొండి డిపార్టుమెంట్ అని రాస్తారా? మీకేమయినా బుద్ధుందా? దొంగతనాలకూ పోలీస్ డిపార్టుమెంట్ కీ ఏమిటయ్యా సంబంధం? అయినా గవర్నమెంట్ డిపార్టుమెంట్స్ ని ఏమాత్రం విమర్శించకూడదని మీకు ఇన్ని సంవత్సరాలయినా ఇంకా తెలీదా?" అంటూ మరో రెండు పేజీలు తిరగేశాడు. ఓ పేజీ చూస్తూనే స్క్రిప్ట్ మా మీదకు విసిరికొట్టాడు. "అదేమిటయ్యా! రైల్వేలో బెర్తులు కావాలంటే లంచాలు ఇవ్వాలా? రైల్వే నిండా అవినీతి ఉందా?" అడిగాడు కోపంగా. "అవునండీ! నిజంగానే ఉంది! మొన్నే బాంబేనుండి వచ్చేప్పుడు బెర్తు కోసం పాతిక రూపాయలు లంచమిచ్చాను-" అన్నాడు గోపాల్రావ్. ఆ అధికారి అసహనంగా లేచి నిలబడ్డాడు. పక్కనే ఉన్న ఫోన్ అందుకని రింగ్ చేశాడు. "హలో నేను హైద్రాబాద్ టీవీ నుంచి మాట్లాడుతున్నా- మీ రైల్వేలో అవినీతి ఉందని ఇక్కడ ఎవరో అంటున్నారు- నిజమేనా? - ఏమిటి? అంతా అబద్దమా! నేనూ అదే అనుకున్నాలెండి!" ఫోన్ డిస్కనెక్ట్ చేసి మరికొన్ని ఆఫీసులకు కూడా రింగ్ చేశాడు. ఆ తర్వాత మావేపు తిరిగాడు. "చూశారా- అదంతా మీ ఇల్యూజన్! అంతే! ఏ ప్రభుత్వ కార్యాలయంలోనూ అవినీతి అనేదే లేదంటున్నారు. అంతగా కావాలంటే వరకట్నాల గురించీ, ఫోలియో వ్యాధుల గురించీ, పరిసరాల పరిశుభ్రత గురించీ, మనుషులను కరిచే పిచ్చి కుక్కల గురించీ, పంటలను నాశనం చేసే కీటకాల గురించీ- యధేచ్చగా విమర్శించండి! ఏం ఫరవాలేదు" "కాని మరి 'రజని' అనే హిందీ టీవీ సీరియల్లో హీరోయిన్ అన్ని ప్రభుత్వ డిపార్టుమెంట్స్ నీ విమర్శించింది కదండీ- వాళ్ళెలా వప్పుకున్నారు. ఆ స్క్రిప్ట్ ని?" అడిగాడు జనార్ధన్. "ఇదిగో మళ్ళీ మెలిక ప్రశ్నలేస్తున్నారు కదూ?" కోపం తెచ్చుకుంటూ అడిగాడతను. "అబ్బే- వాడి ప్రశ్నలు పట్టించుకోకండి సార్! వాడి మాటలే అంత- మెలికలు తిప్పి మాట్లాడుతూంటాడు అన్నీను" సర్ది చెప్పాడు రంగారెడ్డి. "అసలీ గొడవంతా ఎందుకుసార్? కథ మీరే చెప్పండి- రాసుకుంటాం!" అన్నాడు జనార్ధన్ కాగితం కలం తీసుకుని. ఆ అధికారి కొద్ది క్షణాలు ఆలోచించాడు. "ఆల్ రైట్! రాసుకోండి! ఉట్టి అవుట్ లైన్స్ ఇస్తాను. దానినిబట్టి డెవలప్ చేయించుకోండి! సరేనా?" "అలాగే సార్!" "అనగనగా ఓ హీరో! వాడు చాలా బీదాడు. అట్టడుగు వర్గానికి చెందినవాడు. చెప్పులు కుడుతూంటాడు. అంచేత చాలా దేశభక్తుడు, టీవీలో వార్తల్ని పూర్తిగా నమ్మినట్లు కనిపించటమే కాకుండా ఆ నిజంగా నమ్ముతాడు కూడా! ప్రతివారం అతని పాటతో సీరియల్ స్టార్టవుతుంది. భారతదేశమేరా బంగారుదేశం-
 భారతవాసులేరా బంగారు ప్రజలూ-
 మనమంతా ఐక్యం రా-
 మనదేశం సమైక్యం రా- ఈ పాట నేనే రాసిస్తాన్లే! ఇలా మొదలయి పన్నెండు వారాలు పన్నెండు సంఘటనలతో కథ జరుగుతుంది. మొదటి వారం వాడి కూతురికి పెళ్ళి చేయాలనుకుంటాడు. కట్నం సమస్యవల్ల పెళ్ళి ఆగిపోతుంది. అతను సమాజాన్ని తిడుతూండగా కథ ముగుస్తుంది. రెండోవారం అతని చిన్న కొడుక్కి జబ్బు చేస్తుంది. ప్రైవేట్ డాక్టర్లు అతనిని పదకొండు వందల రూపాయల ఫీజు అడుగుతారు. ఇవ్వలేక నానాకష్టాలూ పడి ఆఖర్లో కొడుకుని ప్రభుత్వ హాస్పిటల్ కి తీసుకెళ్తాడు. అక్కడ హాస్పిటల్లోని మొత్తం డాక్టర్లందరూ పరుగుతో వచ్చి ఆ కుర్రాడికి ఆపరేషన్ చేసి, ఆ డాక్టర్లే బ్లడ్ ఇచ్చి వాడిని రక్షిస్తాడు. తరువాతి వారంలో అతను అడుక్కు తినే పరిస్థితి వస్తుంది. కొత్తరకాల బూట్లు వచ్చేసరికి పాత చెప్పుల రిపేర్లు తగ్గిపోతాయ్. అప్పుడు బాంకులన్నీ అతనింటికి వచ్చి అతనికి రకరకాల ఋణాలిస్తాయ్. దాంతో అతను పెద్ద చెప్పుల ఫాక్టరీ కట్టించి, దాని గడపలో ప్రభుత్వం తాలూకు ఫొటోలు పెట్టుకుని రోజూ భజనలు చేస్తుంటాడు. ఇలా మనమంతా 'రియాలిటీ' అంటే నగ్నసత్యాలు చూపిస్తామన్నమాట! ప్రతివారం ప్రభుత్వం బీదల కోసం, ప్రజల కోసం చేస్తున్న అద్భుత కార్యక్రమాల గురించి చెప్పి వాటి వల్ల మనదేశం, మన ప్రజలూ ఎంత ప్రగతి సాధించిందీ, ప్రజలంతా ఎంత సుఖంగా ఉందీ- వివిధ పాత్రల ద్వారా నాలుగయిదు నిమిషాలు ఫిలిమ్ నిడివి తగ్గిందను కోండి! అప్పుడు సినిమా నటుడినెవర్నో తీసుకొచ్చి ఆ వారం జరిగిన కథ ఏమిటో అందరికీ చెప్పిస్తే టైమ్ సరిపోతుంది. మీకు షూటింగ్ ఖర్చు కూడ తగ్గిపోతుంది. ఆఖర్లో- అంటే పదమూడో వారంలో మొత్తం ఎపిసోడ్ అంతా సినిమా నటుడే కనబడి కథ ఎండింగ్ చెప్పేస్తాడు; విజువల్ గా ఏమీ చూపించాం! అదొక వెరయిటీ అన్నమాట."  అందరం ఆయనకు ధన్యవాదాలు తెలిపి కాలనీకి చేరుకున్నాం. ఆయన సూచించిన విధంగానే కథ తయారుచేశాము.

 "avunsar! vappukunnam andaram. "vellandi! verayity script lu raayinchuku randi! prabhutvam tvni twantifust senchureeloki teesukeltonte mee script pantommido sataabdamlo unte etla! manadi democracy anedi gurtunchukomani aa rachayitalakucheppandi! elanti akramala nayina, evare anyayalu chesina mee script la dwara yadhechagaa vimarsinchavacchu! manadesamlo unnanta swechh prapanchamlo inkekkada ledani ninnegaa tvlo cheppam? adikuda vinaleda meeru?" "ledandi-" "use less felos! maa script loo oke okka vishayam kanipinchakunda chusukondayya chaalu!" "emitisar adhi?" rahasyamgaa adigaadu rangareddy. "adenayya! nijaalu, sahajatvam ee rendoo tv chayalakkuda rakudadu-" "antekada- ayithe sare" andaram utsaahamgaa kaalaneeki tirigi vachamu. aa raatrantaa chandrakant ni oodaragotti, rakarakaala aidialu meme ichi tellare sarikalla inko script tayaarucheyinchaamu. submit chesina padihenu rojulake yadhaprakaram uttaram vachindi. ayithe eesaari maa scriptu oo.kee. ayipoyindi gaanee daanilo konni maarpulu cheyalsi undani suuchimchaaru. daamto maaku ekkadaleni aanandam kaligindi. andaram kalasi selavupetti tv station cherukunnam. mammalni chudagaane (aa adhikari) mokhamlo kopam munchukochesindi. "idigo! meekemayina telivundatayya?" "subhramgaa undandii! endukante memu mee pograamlu chudam kadandi!" tadabadutuu annadu reddi. "aahaa- abba- abba- yem debba kottav guru-" pagalabadi navvutuu annadu yadagiri. nenuu sairam kalasi vaalliddarinii koppadi mallaa aa adhikari daggarakochamu. script loo oo paeji teesi maa vepu girruna tirigaadatanu. "idigo! emitayya idhi? evadintlono dongalu padi saamaanlettukupothe daaniki baadhyata polisulada? chetakaani departument, lanchagondi departument ani rastara? meekemayina buddhunda? dongatanaalakuu polies departument kee emitayya sambandham? aina governament departuments ni ematram vimarsinchakudadani meeku inni samvatsaraalayinaa inka teleedaa?" antuu maro rendu paejeelu tiragesadu. oo pagy chustune script maa meedaku visirikottaadu. "ademitayya! railvelo bertulu kavalante lanchaalu ivwala? railve ninda avineeti undaa?" adigaadu kopanga. "avunandi! nijamgaane undi! monne bambenundi vacheppudu berthu kosam paatika roopaayalu lanchamicchaanu-" annadu gopalrav. aa adhikari asahanamgaa lechi nilabaddadu. pakkane unna fon andukani ring cheshaadu. "halo nenu haidrabad tv nunchi matladutunna- mee railvelo avineeti undani ikkada evaro antunnaru- nijamena? - emiti? antaa abaddama! nenuu adhe anukunnalendi!" fon disconact chesi marikonni aafiisulaku kuudaa ring cheshaadu. aa tarvaata mavepu tirigaadu. "chusara- adanta mee ilusen! anthe! e prabhutva kaaryaalayamloonuu avineeti anede ledantunnaru. antagaa kavalante varakatnaala gurinchi, pholio vyaadhula gurinchi, parisaraala parisubhrata gurinchi, manushulanu kariche picchi kukkala gurinchi, pantalanu naasanam chese keetakaala gurinchi- yadhechagaa vimarsinchandi! yem faravaledu" "kaani mari 'rajani' ane hindi tv seeriyallo heroin anni prabhutva departuments nee vimarsinchindi kadandi- vallela vappukunnaaru. aa script ni?" adigaadu janardhan. "idigo mallee melika prasnalestunnaru kadhuu?" kopam tecchukuntu adigaadatanu. "abbe- vaadi prasnalu pattinchukokandi sar! vaadi matale anta- melikalu tippi matladutuntadu anneenu" sardi cheppaadu rangareddy. "asali godavanta endukusar? katha meere cheppandi- rasukuntam!" annadu janardhan kaagitam kalam teesukuni. aa adhikari koddi kshanaalu aalochinchaadu. "al rait! rasukondi! utti avut lines istaanu. daaninibatti devalap cheyinchukondi! sarena?" "alaage sar!" "anaganagaa oo heero! vaadu chala beedaadu. attadugu vargaaniki chendinavaadu. cheppulu kudutuuntaadu. anchetha chala deshabhaktudu, tvlo vaartalni puurtigaa namminatlu kanipinchatame kakunda aa nijamgaa nammutaadu kuudaa! prativaaram athani paatatho seerial staartavutundi. bharatadesamera bangarudesam-
 bharatavasulera bangaaru prajaluu-
 manamanta aikyam raa-
 manadesam samaikyam raa- ee paata nene rasistanle! ilaa modalayi pannendu vaaraalu pannendu sanghatanalatho katha jarugutundi. modati vaaram vaadi koothuriki pelli cheyalanukuntadu. katnam samasyavalla pelli aagipotundi. atanu samaajaanni tidutuundagaa katha mugustundi. rendovaram athani chinna kodukki jabbu chestundi. private daaktarlu atanini padakondu vandala roopaayala feeju adugutaaru. ivvaleka naanaakashtaaluu padi aakharlo kodukuni prabhutva haspital ki teesukeltaadu. akkada haaspitalloni mottam daaktarlandaruu parugutho vachi aa kurradiki aperation chesi, aa doctorley blud ichi vaadini rakshistaadu. taruvaati vaaramlo atanu adukku tine paristhiti vastundi. kottarakaala bootlu vachesariki paata cheppula reparlu taggipotay. appudu bankulanni atanintiki vachi ataniki rakarakaala runalistay. daamto atanu pedda cheppula foctery kattinchi, daani gadapalo prabhutvam taaluuku photolu pettukuni roojoo bhajanalu chestuntaadu. ilaa manamanta 'reality' ante nagnasatyaalu chuupistaamannamaata! prativaaram prabhutvam beedala kosam, prajala kosam chestunna adbhuta kaaryakramaala gurinchi cheppi vaati valla manadesam, mana prajaluu entha pragati saadhinchindii, prajalantaa entha sukhamgaa undee- vividha paatrala dwara naalugayidu nimishaalu philim nidivi taggindanu kondi! appudu sinima natudinevarno teesukochi aa vaaram jarigina katha emito andarikee cheppiste time saripotundi. meeku shooting kharchu kuuda taggipotundi. aakharlo- ante padamudo vaaramlo mottam episod antaa sinima natude kanabadi katha ending cheppestaadu; vijuval gaa emi chupincham! adoka verayity annamata."  andaram aayanaku dhanyavaadaalu telipi kaalaneeki cherukunnam. aayana suuchinchina vidhamgaane katha tayaaruchesaamu.